Avtale med Nortura

Sauekjøttet som produseres i Norge blir ikke solgt, det havner på fryselager. For å bli kvitt 1000 tonn av sauekjøtt som skal slaktes i høst, har Omsetningsrådet tillatt at det selges som dyrefôr. Markedsundersøkelser som Norsk sau og geit har gjennomført, viser at forbruker ønsker å kjøpe sauekjøtt men får det ikke i butikk. Det er svært uheldig for omdømmet til saueholdet at dette skjer. Dette må sauenæringa ta kostnadene på, i form av lavere avregningspris.Det er helt stille på alle kanter, ingen kommer opp med forslag til en løsning.
Troms sau og geit har fått ett forslag fra lokallagslederen i Nordreisa om at produsentene kan selge kjøttet selv.
Vi har fått en avtale med Nortura om å kjøpe sauekjøtt for å selge det til forbruker. Avtalen er laget med formål at det skal koste minst mulig for oss å kjøpe kjøttet. Vi kjøper det som medlemskjøp, slaktet kløyves, og kan grovparteres i lår, bog side, rygg i to, og pakkes i plastsekk for et tillegg på 4 kroner pr kg. Slaktet er priset med engrospris pluss 15% mva. Kjøttet bestilles hos Arne-viggo.Nesvold@nortura.no , og hentes på anlegget i Målselv. Dette gjelder for de som leverer til Målselv. Det er ikke avklart hvordan det blir i Karasjok, men vi kommer med info om det senere. Det jobbes med å avklare hvordan det blir på Bjerka, Anne- Kari Snefjellå kommer med en avklaring på dette senere. Bli med på en grasrotaksjon for å få solgt sauekjøttet, Ta i mot bestilling og hent kjøttet fra uke 43 til uke 47. Tenker at en ok pris på sau vil være ca 50 kroner pr kg, med ett tillegg på 5 kroner for parteringen. Ung sau 55 kroner pluss partering.

Hilsen
Jan Ottar Østring
Leder Troms sau og geit